INDABA ZALEKOLONI.

Kulomnyaka udluleyo e-Kapa kubube abantu 1,081.

E-Beaufort West kuko ontsundu obulele omnye ngenduku.

E-Bayi Ilau elingu Booy Williams lizixome ngokwalo lazibulala.

Kuleveki idluleyo imvula ivakala ukuba ine kaku lu kulamacala asingisela e-Nciba.

E-Fort Beaufort umlungu ongu Alexander Mac Kay uzibulele ngokuzixoma.

Intengiso—Ngomhla 17 ka February kuya kute- ngiswa ngomhlaba otile e-Graaff-Reinet.

E-Kapa kuko indodana engu John Krutzman edli- we £20 ngenxa yokusuka yale intombi.

Isifo Samahashe sesinamandla kwezinye indawo. Kuko esesiwabulele e-Dikeni nase mantla e-Tyume na- pesheya kwe Nciba.

Kwizicaka—E-Queenstown u-William Umxosa obemke emsebenzini wenkosi yake ngapandle kwe- mvumelo udliwe iponti.

Pesheya Kwe Nciba kuvakala ukuba ama Mfengu afunukwaka idolopu. Ukuba kuyo kuya kubako ozinkanti kuya kuba kukuza kucima kwegama lawo.

UMr. C. P. Watermeyer utunywe ngu Rulumeni ukuba aye kumisa imida yemihlaba ekupikiswana ngayo kulamacala o-Adam Koko.

E-Transvaal kuko amadoda atumele incwadi ku Somtsewu emcela ukuba i-Transvaal azamele ukuyizisa pantsi kwa Mangesi.

Abasebenzi—Abantsundu abebeziswe apa kuloliwe bevela e-Zanzibar bakolisile kakulu. U-Rulumeni ubelungiselela ukubuya kuze abanye.

E-Tranvaal kuko Ibulu elingu Lottering elibe liya kuzingela lajika ladubula izicaka zalo zazibini esinye lasibulala kwalapo.— *Cape Times.*

Iremente entsundu yase Bayi epantsi kuka Rev. N. Goezaar irole kulomnyaka udluleyo £300, irolela imicimbi yetyalike.

Amalahle.—Kuvakala ukuba kwelaba Tembu baka Matanzima kuko amalahle afunyenweyo, u-Mr. Levy usatumele inxenye yawo e-Kapa.

E-Queenstown kuko abantu abangene esitalini sika Mrs. Bodham balisika ngesitshetshe elinye ihashe ebelikona, befun’ ukuze lingabi nakukwelwa.

E-Dordrecht, Umhleli wepepa abati yi *Frontier Guardian* bambambile abatile abebemzonda ngendawo zabo bamdyoba ngetela bamfaka intsiba emzimb ni wonke.

Sinosizi ukuva ukuba Mr Soul Solomon akapile kakuhle. Inxenye yezihlobo zake icinga ukuba akayi kuba nakuwuquba kakuhle umsebenzi weparlamente. *—F. B. Advocate.*

Kwele Diamond abantsundu bayabuyela. Besesi- sikulu isikalo sokufuna izicaka. Abasebenzi bebesebe nqabe ngokokude kwezinye indawo kungabi nakumbiwa. Ngoku ezondawo ziyavuswa.

Kubabalelani sizifumene incwadi ezivela ko Messrs Shaw, T. Makiwane, Mekeni, Mhlubulwana no Vimbe. Siya kuzikangelela indawo zonke kwelilandelayo ipepa.

Isifo senkomo ekutiwa ngamanzabomvu sibuye safika e-Natal. Kute ngenxa yaso inqwelo zika Som­tsewu zake zatinteleka e-Mooi River kwada kwayiwa kufunwa inkabi ezintsha.

E-Transvaal abafazi bakwa Sikukuni ababe tinjiwe baza beziswa e-Pretoria ukuba basebenze u-Burgers ute akufika wabakupa emsebenzini watumela kwisikolo sase Botsabelo esipetwe ngu Mr.Merensky.

U-Mr. Charles Clark obengumkangeli wezikolo zakwa Rulumente kulommandla ngoku uza kuba ngumkangeli wezapesheya kwe Nciba zodwa, zize ezanganeno kwe Nciba zikangelwe ngu Mr. Lewis, B. A.

U-Nehemiah Mshweshwe undululwe e-Mzimkulu weziswa kwa Koko. Kulondawo kutiwa utywala ubufumana ngapezu komgca. Akukaziwa nto ngokutetwa kwetyala lake. Abanye bati ama Mpondo avelana naye.

Abatembu batumele ku Rulumeni incwadi yoku- bulela ukubuyiselwa kuka Ngangelizwe ebukosini. Bacela kanjalo ukuba kuze u-Mr. Judge no Mr. Griffiith beze kupengulula ubunyaniso benteto zencwadi ka Mr. Brownlee.

Kwintlanganiso yabafundisi bama Bulu ebise Free State kuvunyelwene ngokuba abafundisi bazamele ukumisa amaqela azila utywala pakati kwabantsundu. Kutetwe nangemfanelo yokuba kukutazwe ukuza kwabantsundu ezityalikeni, kutunyelwe abafu­ndisi kwindawo ezinje ngele Diamond.

Elinye lamapepa ase Qonce liti: Kutiwa amatyala ama Gcaleka seletetwa ngu Sigcawu, u-Sarili ufuna ukupumla. Singaba nosizi ukuba kunjalo kuba u-Sarili efun’ ukuhlalelana ngoxolo ne Koloni, into ayifunayo kukuba angoniwa. Siya vumelana noti yanga ingamininzi iminyaka eseza kuhlalwa ngu Sarili.

U-Velelo inkosana yama Mpondo ekufupi nase Shawbury (e-Bencoti) wenza inkatazo. Ute akufika inkomo zase sikolweni zisidla wazi gxota abalusi wa- babeta, wati kufanele ukudla inkomo zase sikolweni kulondawo, kuba nama Mpondomise ase mhlabeni wama Mpondo, ukuba akashenxi uya kudlisa emhlabeni wase sikolweni.

U-Shaw, oyi Mantyi ubesand’ ukuba nentlanganiso no Mhlontlo yomkumxelela ukuba u-Rulumente uti akasokubuye amise mda wumbi ngapandle kwalowa wawuxelwe ngamadoda ayetunywe ukuya kulikangela elozwe. Ute u-Mhlontlo akasokuyeka yena ukuteta ngalomhlaba kuba ngowake ke unikwa abantu aba- ngekoyo napantsi kuka Rulumeni. Ute kubantu bake mabangancami.

Izinto Pesheya kwe Nciba azikazmzi kakuhle. Ku­tiwa Amagcaleka akavumi ukuba ucingo lucande pa­kati kwawo. Kuvakala kanjalo ukuba u-Mdukiso ozalana no Ngangelizwe upambene no Major Boyce, abantu bake uyabaxobisa. Ontsundu wapesheya kwe Nciba obelapa uti ayikapeli imfazwe, isayekwe ukuba kusalanjwa.— *Cape Mercury.*

Kwinteto ayenze e-Queenstown u-Mr. Hargreaves ute yena akakaboni nto imenza ukuba acinge ukuba Abatembu bacinga ukulwa no Mlungu. Into engabakolisiyo kukuba u-Rulumente engayifezanga iminqopiso ayenzayo ekubamkeleni kwako ukuba babe pantsi kwake.

Ukupatwa Kubi Kwehashe—Pambi kwe Man­tyi yase Bayi u-Anthony Behrends ubesiwe ematyaleni kutiwa ihashe lake ubelipete kakubi ngokulibeta ngentonga. Ute akutintwa akapulapula. Udliwe iponti ezintatu ati ukuba akaziroli ahlale etolongweni iveki ezimbini esebeuza nzima.

“I-Watchman” elinye lamapepa ase Qonce liti a- mapolisa ayahambahamba ukukangela amasela. Liti kanjalo Amabomvana ayashenxa kulomhlaba kade ku- pikiswene ngawo. Pesheya kwenciba akuvakali nto ngemfazwe. Kuko ukoyika okukulu ngembandezelo eya kuvela ngenxa yokuputa kokudla.

Kwela Mabulu kubulewe abantsundu abane abe- bevela kusebenza e-Natal. Bebambete ibantyi ezinde benemali kodwa bengenamipu. Kubonakala ukuba babulawelwe ukupangwa lomali yabo. Abatatu ba- dutyulwe li Bulu, omnye waxolela ukuzifaka esizibeni afele kona.

U-Erasmus Ibulu lase Transvaal lite lakuba linga- mfumani u-Sikukuni labulala abantsundu abebekwi cala lama Bulu. Lisuke labafunza nga Maswazi, babokuti singamakaya, wati yena bulalani. Njengoko kwenziwa ngako baninzi abangati bayiqumbule lonto, kanti iza kubuya ipelele emoyeni, asinde engenziwanga nto.

Isepa—Abantu abanezindlu bayazi ukuba isepa ebizwa kubo ngabahlambi bengubo ingapezulu koko ibifuneka ngako. Kanti bati xa ungayirolanga yangangoko bafuna ngako bangavumi ukuyakuhlamba. Abayi sebenzisi yonke kwezingubo baye kuzihlamba. Enye ipelela ezingubeni zabo nezezihlobo zabo, enye baye kuyitengisa.

E-Fort Beafort kuko ontsundu obeze kwimantyi wati ubone izidumba zabantu abafileyo, omnye eyi Mfengu omnye engu Mxosa. Ite yakuya Imantyi ayazibona noko ifike kuko igazi kulondawo. Inkwenkwana abesiti lomntu ibisiti ibone amadoda amane ebulala abantu ababini ngoku iyayikanyela yonke lonto.

Obexonywa—Ngomhla 28 ka December e-Victoria West kube kuxonywa u-Klass Hendricks owayebulele u-Marthinus e-Brak-river. Uxonywe kusasa ngexa lesixenxe kwaza emva kweminiti ezi 15 bamtula. Kute bakumfaka emkombeni wavuka. Libakohlile kaloku ukuba uza kutiwanina kuko ukuba aseleyekwa nokuba aye kuxonywa Bakululwe kukusuke aqauke ngokwake ukumka komhla.

Abemi base Tylden baka banokoyika okukulu ngolokuqala lomnyaka bakuva ukuba kuya kuza aba­ntsundu abakumakulu amahlanu ukuza kudlula kona. Babesoyika ukuti kuko into eyakwenziwa, baza batumela ku Mantyi yase Queenstown yabakupela ama— polisa amashumi matatu. Lute lwakufika ololusuku kwagaleleka abantu abakumakulu amatatu bazidlalela into zabo, babuya bagoduka bakngqiba.

Ukufa :—Kulamacala ase Dordrecht asikuko no­kuba ziyafa igusha. Omnye umfo obe newaka elinamakulu asixenxe ngo April ngoku selenamakulu amatatu. Omnye obenamawaka amabini anamakulu matatu ngoku selenekulu linye. Bako nabanye abafelweyo kwangokunjalo. Izifo ezizigqibayo zininzi. Ikakulu zibulawa ngumbungu ozidla ngapakati esiswini.

Kwezinyanga zidluleyo sake sakankanya ontsu­ndu obemana ukuya kukataza emhlabeni ka Mr Gard­ner ngase Rini edlala ngomfazi yakuba ingeko indoda. Noko sekumzuzu kwatiwa makaye kubanjwa usand’ ukufunyanwa. Abanye abantsundu abebemazi apo akona bebesoyika ukuya kumbamba kuba engeva. Ude u-Mr. Simpkins inkosana yamapolisa yampu— mela. Omnye wamadoda ayo ulifumene igqwira elo walixelela ukuba malime. Lisuke alayipulapula lonto, waselelidubula lisifa kwalapo.

Igqira Lamazinyo—Elinye lamapepa ase Rini liti u-Mr R. F. Ryland, Igqira lamazinyo elisand’ ukufika kulekoloni uza kuza kuhlala apa e-Rini. Bayamcoma na Pesheya ukukwazi kwake ukuwakupa. Yena uti unokulikupa ngapandle kokumvisa nentwana encinane yentlungu umntu elikutshwa kuye. Lomsebenzi ukuba nakweli lizwe uya kuwenza kuhle nganga pesheya iya kuhlala izele indlu yake ngabantu, kuba abantsundu soloko bayeka amaqashu amazinyo abo ngati ayapalala. Ungafika nomntwana ekala ngamazinyo.

Inani elitile lamadoda avela e-Zanzibar libe lilapa e- Kapa ngo 26 ka January. Ati ebeze kusebenza ku— loliwe e-Worcester kekaloku akanikwa kudla kwaneleyo ayapela yindlala. Ebeze kucela izipata mandla ukuba ziwavele. Asazi ukuba lonto iyinyaniso kangakananina kodwa ibifanele ukupengululwa. Asikolwa ukuba ukudla kwabo bekukuncinane ngangoko baxela ngako. Bati bebebulawa ngendlala.

Umfo otile obala ngokusezwa kwamahashe uti aku- fanelekile ukuba ihashe lisezwe ngempumlo; kuba li­suke iyeza libange isifo endaweni yokunceda. Uti maninzi amahashe abulawa lolohlobo lokuseza. Amayeza anokunikwa kunye nokudla kwehashe kulunge ukuba agalelwe kuko, aze ke amanye asezwe ngecepe endaweni yebotile

E-Colesberg ute u-Mr. G. Ton der Heever eye emtendelekweni indlu yake yaqekezwa ngabantsunduimpahla ebipakati bayifumba ndawonye bayitshisa Bate bakungena abanini ndlu bafika kungeko not ilungileyo pakati. Kubonakala ukuba abenzi balentobebepindezela ukuba u-von der Heever ebesand’ ukufaka inkomo zabantsundu esikiti.

Kwele Diamond kusand’ ukuxonywa umfo abati ngu Danster owayebulele inkwenkwana. Wayibona ize enkanti kutenga ibotile itunywe ngamadoda ama­bini. Ukusuka kwayo wayilandela wati akutshonela wayirwitsha wasela utywala. Wagwetywa ukuze axonywe. Pambi kokuba aze kuxonywa ubesiti ulusizi ukuba lonkwenkwana engayinikanga xesha lokuba izilungiselele ukuhlangana no Mdali wayo. Ute ye­na xa aza kuxonywa wacela ukuba anikwe ibotile yotywala aze kuzilungiselela ukuhamba ihambo ende. Emva kokuqiniswa kwentambo uke wajuba juba umzuzwana pambi kokuba aqauke.

Indlala kwezinye indawo iselinamandla kwangoku pakati kwabantsundu ; sebetenga kakulu. Akwazeki ukuba kuya kuba njanina nyakenye kuba ilanga libalele kulo lonke, lisusele ekoloni lada laya kuma Pesheya kwe Nciba. Kuya kuba lusizi ebantwini nase zinjeni nase zinkukwini. Nangoku inkuku unga­fika sezixuteka intsiba zingati ziyafukama zonkekanti zenziwa kukuba zingasafumani nokozo.

Umbaleli otile wepepa lase Free State uti:—Ndaka oko ndibe ndise yinkosana yamadindala ndabona umshumayeli ontsundu eziswa pambi kwe Mantyi kusitiwa ubete umfazi. Yati Imantyi yamtetisa yati angatini na ukuba ati engumshumayeli abete um­fazi wake, uti aba bantu abafundisayo baya kutini na. Ute ukupendula, “ Nkosi lomfazi akavumi ukuyenza into endimxelela yona. Pezolo ndite ndakuti, Katyi ndikelele amanzi, akavuma, Nditabate incwadi ye-

6 ISIGIDIMI SAMAXOSA, FEBRUARY 1, 1877.